**На 21.10.2022г се извърши проверка на** **“Петролна база Враца“ с оператор „Петролен терминал Запад“ ЕООД - висок рисков потенциал**.

Проверката се извърши от комисия назначена със Заповед № РД-123/31.01.2022г. на Министъра на околната среда и водите, относно създаване на комисии за извършване на съвместни проверки на операторите на предприятия и/или съоръжения с висок и нисък рисков потенциал и Заповед № РД-122/31.01.2022г. за утвърждаване на годишните планове за извършване на съвместни проверки на операторите на предприятия и/или съоръжения с висок и нисък рисков потенциал на Министъра на околната среда и водите

За производствената дейност на “Петролна база Враца“ с оператор „Петролен терминал Запад“ ЕООД, има изготвен вътрешен авариен план, в които са предвидени съответните мерки в случай на възникване на аварии, начините на оповестяване и информиране на засегнатото население и на външните структури и възлови звена от единната спасителна система, както и действията за справяне с последиците.

Към момента на проверката се извършва само съхранение и експедиция на горива, доставка не се извършва..От направеният преглед  се констатира, че операторът спазва експлоатационните изисквания за безопасност на съоръженията в предприятието. Констатираните факти и обстоятелства във връзка с аварийната безопасност на предприятието отговарят на нормативните изисквания за пожарна и аварийна безопасност.

При проверката е дадено един брой предписание, свързано с работата на локалната система за оповестяване.